stanford-oval/wikipedia huggingface dataset:
Secret of NIMH 2: Timmy pelastaa päivän
Tarina

Elokuva alkaa "recapilla" ensimmäisestä elokuvasta, tosin asioita muunneltiin hieman ja nyt Kuningas Nicodemus oli ennustanut Jonathan Brisbyn pojan olevan valittu pelastamaan rotat NIMHiltä (tutkimuslaitos, jossa tehdään vaarallisia eläinkokeita). Sitten nähdään kuinka ensimmäisestä elokuvasta tuttu Rouva Brisby, lähettää poikansa Timmyn opiskelemaan rottien luo Oka-laaksoon. Timmy lähtee jättäen jälkeensä Äitinsä ja veljensä Martinin ja siskonsa.
Oka-laaksossa Timmy varttuu vanhemmaksi ja eräänä päivänä Timmy tapaa hiiritytön nimeltä Jenny, joka on karannut NIMHistä. Selviää, että myös Martin oli kaapattu NIMHiin. Timmy ja Jenny lähtevät pelastamaan loppuja hiiriä NIMHistä ja tapaavat matkalla ensimmäisestä elokuvasta tutun Jeremy-variksen ja lentävät tämän kyydissä NIMHiin, NIMHissä heidän joukkonsa liittyvät Oka-laaksosta heitä seuranneet Herra-vanhala, Rottien Johtaja Justin, ja muita rottia. Retkikunnalle selviää, että NIMHissä vallitsee kaaos, Tiedemiehet on muutettu koiriksi ja muita omituisia eläinkokeita on tapahtunut. Selviää että Timmyn veli Martin on ottanut vallan tultuaan hulluksi ja suunnittelee maailman valtaamista. Timmy ja Jenny onnistuvat voittamaan Martinin ja mattkustavat takaisin Ora-laaksoon, ja Timmyä juhlitaan sankarina ja selviää että peittoamalla Martinin, Nicodemuksen ennustus oli käynyt toteen.
Vastaanotto

Ilmestyttyään elokuva sai hyvin negatiivisen vastaanoton kriitikoilta ja ensimmäisen elokuvan faneilta. Entertainment Weeklyn Marc Bernardin antoi elokuvalle arvosanaksi C-, Chicago Tribunen Harlene Ellin antoi puolitoista tähteä neljästä ja Radio Times kutsui elokuvaa ”animaatiolaadultaan lauantaiaamun piirrettyjen tasoisiksi, yllättävän karun oloiseksi, epätasaisesti rytmitetyksi ja äärimmäisen hutiloiden kirjoitetuksi”.
Sami Koski

| Sami Koski> Henkilötiedot |
| --- | --- |
Syntynyt: 21. lokakuuta 1985 (ikä 38)  Suomi
Salibandyn pelaaja
Lempinimi:  Sämpy, Sibra
Pelipaikka:  hyökkääjä
Seura:  Seinäjoen Peliveljet
Pelinumero:  94
Pituus:  188
Paino:  78
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
|      2005– | SB Vaasa ISB Team Atria SPV |    188 (210+187=397) |    188 (210+187=397) |
Maajoukkue
|  |  Suomi | 17 (12+5=17) | 17 (12+5=17) |
 Seurajoukkueuran tilastot kattavat vain kansalliset sarjat.
| Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Maa:   Suomi> Miesten salibandy. |
| --- | --- | --- | --- |
|  Hopeaa | Zürich 2012 | Salibandy |  |
Sami Koski (s. 21. lokakuuta 1985) on suomalainen salibandyn pelaaja. Hän edustaa salibandyliigassa pelaavaa Seinäjoen Peliveljiä. Kaudella 2011–2012 hän voitti Suomen-mestaruuden. Kosken pelipaikka on laitahyökkääjä. Hänen vahvuuksiaan ovat pelisilmä ja pallollinen peli.
Ura

Koski on kotoisin Ilmajoelta. Hän on pelannut salibandya vuodesta 2000 lähtien, jolloin hän oli mukana perustamassa ilmajokelaista salibandyseuraa ISB:tä.
Koski on edustanut koko pääsarjauransa, kaudesta 2005–2006 lähtien, Seinäjoen Peliveljiä. Kauden 2012–2013 jälkeen Kosken tehot salibandyliigan 188 runkosarjan ottelussa ovat 210+187=397. Koski on voittanut liigassa kultaa, hopeaa ja kahdesti pronssia.
Kaudella 2011–2012 Koski voitti Suomen-mestaruuden SPV:n joukkueessa. Ratkaisevassa viidennessä loppuottelussa, jonka SPV voitti maalein 4-2, Koski teki yhden maalin ja sai kolme syöttöpistettä.
Ura > Maajoukkue

Koski on edustanut Suomen A-maajoukkuetta. Hän on pelannut yhteensä 17 maaottelua tehoin 12+5=17.
Koski valittiin edustamaan Suomea vuoden 2012 MM-kisoihin. Suomi voitti turnauksessa hopeaa. Suomen ja Kanadan välisessä alkulohkon päätösottelussa Koski iski teholukemat 6+3, joka on hänen henkilökohtainen piste-ennätyksensä maajoukkueessa. Kuusi maalia sivusi myös Suomen maajoukkueen yhden ottelun maaliennätystä.
Ennätyksiä

Henkilökohtaiset:
Runkosarjan pistepörssin voitto: 2012-2013
Seppo Salminen

Seppo Salminen -nimisiä henkilöitä ovat:
Seppo Salminen (1923–1995), suomalainen varatuomari
Seppo Salminen (s. 1954), suomalainen elintarvikekehityksen professori
Seppo Salminen (s. 1956), suomalainen tila-aikataiteiden professori.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Seppo Salminen”, voi hakea sivunnimihaulla, laajalla sivunnimihaulla tai tekstihaulla.
Seinillä on korvat

| Seinillä on korvat Eino Grön |
| --- | --- | --- |

Kokoelmalevyn tiedot
 Julkaistu: 1995
 Formaatti: CD-levy
 Tyylilaji: iskelmä
 Kesto: 59.56
 Levy-yhtiö: Warner Music
Eino Grönin muut kokoelmalevyt
| Parhaat 1993 | Seinillä on korvat 1995 | 20 suosikkia – Tango d'amore 1997 |
20 suosikkia – Seinillä on korvat on vuonna 1995 julkaistu Eino Grönin kokoelmalevy.
Kappaleet

Kyyneleet (3:11)
Silmäsi odottavat minua (2:47)
Carmen Sylva (3:06)
Marina (2:40)
Soitto seis (2:30)
Mustalaisprimas (3:13)
Illan viimeinen tango (3:05)
Hasta la vista, signora (2:16)
Seinillä on korvat (2:28)
Akropolis (4:41)
Signora Capuccina (2:43)
Valkea sisar (2:53)
Niin paljon kuuluu rakkauteen (2:36)
Madalena (2:43)
Povas mulle mustalainen (2:58)
Ilta Saimaalla (3:30)
Aurinkoon (2:24)
Kotimaani tähdet (3:31)
Solvikin rannalla (3:01)
Myrskyluodon Maija (3:37)
Hauet

| Hauet |
| --- | --- |
 Hauki (Esox lucius)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Haukikalat Esociformes
Heimo::  Hauet Esocidae
Suku::  Hauet Esox  Linnaeus, 1758
Lajit ja alalajit
 Esox americanus - Amerikanhauki Esox americanus americanus  Esox americanus vermiculatus  Esox aquitanicus  Esox cisalpinus  Esox lucius - Hauki  Esox masquinongy - Jättihauki  Esox niger - Mustahauki  Esox reichertii - Täplähauki 
Katso myös
   Hauet Wikispeciesissä   Hauet Commonsissa 
Infobox OKNimi-testi OK: 
Hauet (Esocidae) on toinen kahdesta haukikaloihin (Esociformes) kuuluvista kalaheimoista. Heimoon kuuluu vain yksi suku, Esox (hauet).
Haukia on seitsemän lajia Euroopassa, Aasiassa ja Pohjois-Amerikassa. Ne ovat hauki (Esox lucius), joka on laajalti levinnyt Euroopassa, Pohjois-Amerikassa ja Aasiassa, amerikkalainen jättihauki eli muskellunge (Esox masguinongy), joka voi kasvaa jopa 30 kilon painoiseksi, amerikanhauki (Esox americanus), samoin amerikkalainen mustahauki (Esox niger), aasialainen täplähauki (Esox reichertii) ja vastikään kuvatut eteläeurooppalaiset Esox cisalpinus ja Esox aquitanicus. Kaikki haukilajit ovat petokaloja ja elävät makeissa vesissä. Hauki tosin esiintyy myös Itämeren murtovedessä.
Lajit ja alalajit

Esox americanus Gmelin, 1789 – Amerikanhauki
Esox americanus americanus Gmelin, 1789
Esox americanus vermiculatus Lesueur, 1846
Esox aquitanicus Denys, Dettai, Persat, Hautecoeur & Keith, 2014
Esox cisalpinus Bianco & Delmastro, 2011
Esox lucius Linnaeus, 1758 – Hauki
Esox masquinongy Mitchill, 1824 – Jättihauki
Esox niger Lesueur, 1818 – Mustahauki
Esox reichertii Dybowski, 1869 – Täplähauki
Hannibalianus

Flavius Hannibalianus (kuoli syyskuussa 337) oli Konstantinus Suuren veljenpoika. Hannibalianuksen isä Flavius Dalmatius oli Konstantinuksen velipuoli.
Hannibalianus meni naimisiin Konstantinuksen tyttären Constantinan kanssa. Vuonna 337 Konstantinus suunnitteli sotaretkeä Persiaa vastaan ja teki Hannibalianuksesta Pontoksen kuninkaan (rex). Ilmeisesti hänen aikeenaan oli aikanaan asettaa Hannibalianuksen Persian kuninkaaksi. Konstantinuksen kuoltua tämän kolme poikaa murhasivat Hannibalianuksen.
Aiheesta muualla

Wikimedia Commonsissa on kuvia tai muita tiedostoja aiheesta .
Roman Emperors — Hannibalianus (englanniksi)
Guy-Manuel de Homem-Christo

| Guy-Manuel de Homem-Christo |
| --- | --- |
 Guy-Manuel de Homem-Christo heinäkuussa 2007.
Henkilötiedot
Syntynyt: 8. helmikuuta 1974 (ikä 50)
Ammatti:  muusikko
Muusikko
Aktiivisena:  1992–
Tyylilajit:  french house, house, disko, electronic, funk
Yhtyeet:  Daft Punk
Levy-yhtiöt:  Crydamoure
Aiheesta muualla
www.daftalive.com
  [ Muokkaa Wikidatassa ] [ ohje ]  
Guy-Manuel de Homem-Christo (oik. Guillaumme Emmanuel Paul de Homem-Christo, s. 8. helmikuuta 1974 Pariisi, Ranska) on ranskalainen muusikko ja toinen Daft Punkin jäsenistä. Hänellä on myös oma levy-yhtiö, Crydamoure. Daft Punkin logo on de Homem-Christon suunnittelema.
De Homem-Christo tuotti Sébastien Tellierin albumin Sexuality.
Guwahati

| Guwahati |
| --- | --- |
 Guwahati
 Koordinaatit: 26°11′N, 91°44′E 
Valtio:  Intia
Osavaltio:  Assam
Väkiluku (2011):  963 429
Infobox OKVirheellinen NIMI-arvo: 
Guwahati (assamiksi গুৱাহাটী, Guvāhāṭī) on kaupunki Assamin osavaltiossa Intian itäosassa. Osavaltion pääkaupunki Dispur on nykyisin käytännöllisesti katsoen Guwahatin osa. Kaupungissa asui vuoden 2011 väestönlaskennan mukaan 963 429 asukasta.
Näkymä kaupunkiin
Kamakhyan temppeli
Kaupunki on rakentunut Brahmaputra-joen varteen: liikekeskusta on joen eteläpuolella, pohjoisrannalla on asuinalueita. Kaupungin nimi tulee sanoista Guwa (arekapähkinä) ja hati (markkinat). Guwahatin suurin nähtävyys on Kamakhyan temppeli.
Guwahati on alueensa kaupan ja koulutuksen keskus. Siellä on yliopiston kampus. Maailman suurin teelehtien huutokauppapaikka on Guwahatissa.
Manasin kansallispuistoon matkaavat kulkevat usein Guwahatin kautta.
HMS Begonia (1915)

| HMS Begonia |
| --- | --- |
 HMS Begonia

Aluksen vaiheet
Rakentaja:  Barclay Curle and Company, Glasgow
Laskettu vesille:  26. elokuuta 1915
Poistui palveluskäytöstä:  uponnut 3. syyskuuta 1917
Tekniset tiedot
Uppouma:  1 250 t
Pituus:  81,61 m
Leveys:  10,21 m
Syväys:  3,58 m
Koneteho:  1 800 ihp
Nopeus:  16,5 solmua
Miehistöä:  79
Aseistus
Aseistus:  2 x 4,7" (120 mm) tykkiä 2 x 3 naulan (47 mm) ilmatorjuntatykkiä
HMS Begonia (viirinumerot T33) oli Britannian kuninkaallisen laivaston Azalea-luokan miinanraivaussluuppi ensimmäisessä maailmansodassa.
Valmistus

Alus tilattiin Barclay Curle and Companyltä Glasgow'sta, missä köli laskettiin Clydeholm Yardilla telakkanumerolla 532. Alus laskettiin vesille 26. elokuuta 1915.
Palvelus

Alus muutettiin 1917 Haulbowlinessä lähellä Queenstownia muistuttamaan rannikkohöyryä, kun se siirrettiin Q-laivaksi. Alus käytti nimiä Dolcis, Jessop ja Q10. Alus lähti partiomatkalle 3. syyskuuta 1917 houkutusaluksena Q10 palaamatta satamaan. Aluksen tuhon on pidetty virheellisesti johtuneen törmäyksestä Saksan keisarikunnan laivaston sukellusveneeseen SM U-151, mutta siihen törmäsi todellisuudessa hävittäjä HMS Parthian.
Salomon Könönen

| Salomon Könönen |
| --- | --- |
 Könönen (oikealla) Lontoon olympialaisissa vuonna 1948
Henkilötiedot
Syntynyt: 8. kesäkuuta 1916 Suonenjoki
Kuollut: 21. helmikuuta 1979 (62 vuotta) Kotka
Kansalaisuus:  Suomi
Uran tiedot
Laji:  Juoksu
Seura:  Suonenjoen Vasama Kotkan Poliisiurheilijat Kotkan Into
Saavutukset
Voitot:  4 Suomen mestaruutta
Salomo ”Salomon” Könönen (8. kesäkuuta 1916 Suonenjoki – 21. helmikuuta 1979 Kotka) oli suomalainen kestävyys- ja maastojuoksija.
Saavutuksia

Salomon Könönen sijoittui vuoden 1948 Lontoon olympialaisissa 10 000 metrin juoksussa 9. sijalle. Hän oli kovassa helteessä ainoa suomalainen, joka pääsi maaliin asti.
Saavutuksia > SM-mitalit

Kultaa: 10 000 metrin juoksussa vuosina 1947 ja 1948
Kultaa: SM-maastojuoksussa vuosina 1949 ja 1950
Hopeaa: 10 000 metrin juoksussa vuonna 1950
Pronssia: 10 000 metrin juoksussa vuonna 1949 ja 5 000 metrin juoksussa vuonna 1948
Saavutuksia > Muut voitot

Kaivopuiston maratonin (25 km) voitto vuosina 1948 ja 1949
Suomen Suurkisojen voitto 10 000 metrillä vuonna 1947
Turun maratonin voitto 2.10.1949 ajalla 2.28.39,4 (vuoden 1949 maailman nopein aika maratonilla)
Saavutuksia > Maaotteluedustukset

Suomi–Ruotsi-maaotteluissa edustajana vuosina 1947 ja 1948 sekä Tšekkoslovakiaa vastaan vuonna 1949
Ruotsi – muu Pohjola -ottelu vuonna 1947
Yksityiselämä

Salomon Könönen avioitui vuonna 1949 opettaja Greta Mai Wegeliuksen kanssa. Perheeseen syntyi neljä lasta, kaksi poikaa ja kaksi tytärtä. Salomon asui perheineen ensin Tiutisen saaressa ja 1957 alkaen Karhulan Hovilaan rakentamassaan omakotitalossa kuolemaansa asti.
Salomon toimi lähes 30 vuotta huoltopoliisina Kotkan poliisilaitoksella, josta jäi eläkkeelle kesällä 1974 vanhempana konstaapelina.
Salomon oli ahkera marjastaja ja sienestäjä. Hän lenkkeili ja hiihti paljon luonnossa. Myös kotipuutarhan hoito oli hänelle mieluista.
Rintamapalvelus

Salomon Könönen osallistui suojeluskuntalaisena talvi- ja jatkosotaan, jossa hän toimi muun muassa kaukopartiointitehtävissä. Sotilasarvoltaan hän oli ylikersantti.
Rintamapalvelus > Ansiomerkit

Sodan 1939–1940 muistomitali miekoilla ja soljella: - Laatokan Karjala (Mannerheim 1940)
Toisen luokan vapaudenmitali (Mannerheim 1940)
Pitkärannan Risti (nro 855) Pitkärannan taistelijat ry
Suomen Valkoisen Ruusun ritarikunnan 1. luokan mitali (6.12.1969)
Valtion virka-ansiomerkki (29.11.1974)
SVUL:n Kymenlaakson piirin hopeinen ansiomerkki
Suomen Urheilun hopeinen ansiomitali
Kotkan voimailijoiden hopeinen ansiomerkki
Aiheesta muualla

YLE Elävä arkisto: Suomen suurkisat 1947
Satakunnan vankila

Satakunnan vankilan Köyliön osastoa.
Satakunnan vankila on Länsi-Suomen rikosseuraamusalueeseen kuuluva vankila. Se koostuu kahdesta osastosta, jotka toimivat Säkylässä (Köyliö) ja Huittisissa. Vankila perustettiin 20.3.1998  yhdistämällä Huittisten ja Köyliön varavankilat yhdeksi hallinnolliseksi kokonaisuudeksi. Se on tarkoitettu pääosin Länsi-Suomesta kotoisin olevien mies- ja naisvankien vankilaksi, josta Huittisten osasto muodostaa avovankilan.
Satakunnan vankila on työhön, ammatilliseen koulutukseen ja työkykyä lisäävään kuntouttavaan toimintaan suuntautunut vankilaitos. Se tuottaa ja markkinoi omilla tuotemerkeillään laadukkaita metallituotteita, tilaelementtejä, raskasompelimon tuotteita, liikennemerkkejä sekä luomumaataloustuotteita. Vankipaikkoja on vuonna 2010 ollut yhteensä 169 . Huittisten osastolla ilmoitetaan olevan 65 ja Köyliössä 73, joista 10 on varattu naisille (vuonna 2022).
Gully Boy

| Gully Boy |
| --- | --- |

Ohjaaja:  Zoya Akhtar
Käsikirjoittaja:  Zoya Akhtar Reema Kagti
Tuottaja:  Farhan Akhtar Zoya Akhtar Ritesh Sidhwani
Säveltäjä:  katso soundtrack
Kuvaaja:  Jay Oza
Leikkaaja:  Nitin Baid
Pääosat:  Ranveer Singh Alia Bhatt
Valmistustiedot
Valmistusmaa:  Intia
Tuotantoyhtiö:  Excel Entertainment Tiger Baby Productions
Levittäjä:  Excel Entertainment
Ensi-ilta:  9. helmikuuta 2019 (Berliini) 14. helmikuuta 2019 (Intia)
Kesto:  153 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Gully Boy (suom. Katupoika) on vuonna 2019 ensi-iltansa saanut intialainen hindinkielinen musiikkidraamaelokuva, jonka ohjasi Zoya Akhtar. Pääosia näyttelivät Ranveer Singh ja Alia Bhatt. Elokuva sai ensi-iltansa Berliinin elokuvajuhlilla 9. helmikuuta 2019 ja Intiassa 14. helmikuuta 2019. Elokuva perustuu löyhästi intialaisten katuräppäreiden Divinen ja Naezyn elämiin.
Gully Boy voitti useita palkintoja, mukaan lukien ennätykselliset 13 Filmfare Awards -palkintoa.
Näyttelijät

| 0 | 1 | 2 |
| --- | --- | --- |
|  Ranveer Singh  | … |  Murad Ahmed a.k.a. Gully Boy   |
|  Alia Bhatt  | … |  Safeena Firdausi   |
|  Siddhant Chaturvedi  | … |  Shrikant Bhosle a.k.a. MC Sher   |
|  Vijay Raaz  | … |  Aftab Ahmed   |
|  Vijay Varma  | … |  Moeen Arif   |
|  Amruta Subhash  | … |  Razia Ahmed   |
|  Ikhlaque Khan  | … |  Nasir Firdausi   |
|  Sheeba Chaddha  | … |  Hamida Firdausi   |
|  Kalki Koechlin  | … |  Shweta a.k.a. Sky   |
|  Ayaan Zubair Rahmani  | … |  Safeenan veli   |
|  Rahul Piske  | … |  Chintoo   |
|  Jyoti Subhash  | … |  Dadi   |
|  Nakul Roshan Sahdev  | … |  Salman   |
|  Shruti Chauhan  | … |  Maya   |
|  Vijay Maurya  | … |  Ateeq Khan   |
|  Srishti Shrivastava  | … |  Albina Dadarkar   |
|  Malika Singh  | … |  Suhani   |
|  Tina Bhatia  | … |  Parveen   |
|  Rahil Gilani  | … |  Rishi   |
|  Rahul Shahani  | … |  Shah Rule   |
|  Svar Kamble  | … |  Suhail   |
|  Chaitnya Sharma  | … |  MC Checkmate   |
|  Jasleen Royal  | … |  Juhi   |
|  Michaela Tanwar  | … |  Gemma   |
|  Kubra Sait  | … |  Scarlett   |
|  Manj Musik  | … |  itsenään   |
|  Emiway Bantai  | … |  itsenään   |
|  Omi Kashyap  | … |  kuski   |
|  Raja Kumari  | … |  itsenään   |
Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Laulaja(t) | Kesto |  |  |  |  |
| 1. | ”Asli Hip Hop” | Spitfire | Spitfire | Ranveer Singh | 1.40 |  |  |  |  |
| 2. | ”Mere Gully Mein” | Divine, Naezy | Divine, Naezy, Sez on the Beat | Ranveer Singh, Divine, Naezy | 3.05 |  |  |  |  |
| 3. | ”Doori Poem” | Javed Akhtar | Rishi Rich | Ranveer Singh | 1.05 |  |  |  |  |
| 4. | ”Doori” | Javed Akhtar, Divine | Rishi Rich | Ranveer Singh | 2.15 |  |  |  |  |
| 5. | ”Train Song” | Javed Akhtar, Karsh Kale, Gaurav Raina, Tapan Raj | Midival Punditz, Karsh Kale, Raghu Dixit | Raghu Dixit, Karsh Kale | 3.58 |  |  |  |  |
| 6. | ”Jingostan Beatbox” | Dub Sharma | Dub Sharma | Dub Sharma | 2.21 |  |  |  |  |
| 7. | ”Sher Aaya Sher” | Divine | Chandrashekar Kunder | Divine | 2.14 |  |  |  |  |
| 8. | ”Jahaan Tu Chala” | Aditya Sharma | Jasleen Royal | Jasleen Royal | 2.20 |  |  |  |  |
| 9. | ”Azadi” | Divine, Dub Sharma | Divine, Dub Sharma | Divine, Dub Sharma | 2.35 |  |  |  |  |
| 10. | ”Kab Se Kab Tak” | Kaam Bhaari, Ankur Tewari | Ankur Tewari, Karsh Kale | Ranveer Singh, Vibha Saraf | 3.33 |  |  |  |  |
| 11. | ”Kaam Bhaari” | Kaam Bhaari | Ankur Tewari, Kaam Bhaari | Kaam Bhaari | 2.18 |  |  |  |  |
| 12. | ”Ek Hee Raasta” | Javed Akhtar | Rishi Rich | Ranveer Singh | 1.11 |  |  |  |  |
| 13. | ”Apna Time Aayega” | Divine, Ankur Tewari | Dub Sharma, Divine | Ranveer Singh, Divine | 2.20 |  |  |  |  |
| 14. | ”Jeene Mein Aaye Maza” | Ankur Tewari | Ankur Tewari, Mikey McCleary | Ankur Tewari | 3.19 |  |  |  |  |
| 15. | ”Har Gham Mein Khushi Hai” | Ace | Ishq Bector | Ace | 2.48 |  |  |  |  |
| 16. | ”Jingostan” | Dub Sharma | Dub Sharma | Dub Sharma | 2.34 |  |  |  |  |
| 17. | ”Goriye” | Bhinder Khanpuri, Arjun, Blitz, Desi Ma | Prem, Hardeep | Kaka Bhaniawala, Arjun, Blitz, Desi Ma | 3.48 |  |  |  |  |
| 18. | ”India 91” | MC Altaf, MC TodFod, 100 RBH, Maharya, Noxious D, MC Mawali | Viveick Rajagopalan, Akshay Dhawan | MC Altaf, MC TodFod, 100 RBH, Maharya, Noxious D | 3.14 |  |  |  |  |
|  |  |  |  |  | 46.38 |  |  |  |  |
Aiheesta muualla

Gully Boy Internet Movie Databasessa (englanniksi)
Gully Boy AllMoviessa. (englanniksi)
HMS Bedford (1901)

| HMS Bedford |
| --- | --- |
 HMS Bedford

Aluksen vaiheet
Rakentaja:  Fairfield Shipbuilding and Engineering Company, Govan
Kölinlasku:  19. helmikuuta 1900
Laskettu vesille:  31. elokuuta 1901
Palveluskäyttöön:  11. marraskuuta 1903
Poistui palveluskäytöstä:  haaksirikkoutunut 21. tammikuuta 1910
Tekniset tiedot
Uppouma:  9 950 t
Pituus:  141,27 m (kokonaispituus)
Leveys:  20,12 m
Syväys:  7,62 m
Koneteho:  22 000 ihp
Nopeus:  23 solmua
Miehistöä:  678
Aseistus
Aseistus:  14 × BL 6" Mk VII -tykkiä 10 × QF 12 naulan 12 cwt -laivatykkiä 3 × QF 3 naulan Hotchkiss 2 × 18" torpedoputkea
HMS Bedford oli Britannian kuninkaallisen laivaston Monmouth-luokan panssariristeilijä.
Valmistus

Alus tilattiin Govanista Fairfield Shipbuilding and Engineering Companyltä, missä köli laskettiin 19. helmikuuta 1900. Alus laskettiin vesille 31. elokuuta 1901 ja valmistui 11. marraskuuta 1903.
Palvelus

Bedford oli Atlantin laivastossa, kunnes se sijoitettiin 1906 Chathamin reserviin. Alus palautettiin helmikuussa 1907 palvelukseen Kiinan asemalle, missä se palautettiin maaliskuussa 1909 palvelukseen Hongkongissa vaihdettaessa miehistö. Alus haaksirikkoutui Itä-Kiinan merellä Quelpartinsaaren edustalla 21. elokuuta 1910, jolloin 18 miehistönjäsentä sai surmansa. Aluksen hylky myytiin romutettavaksi vielä samana vuonna 10. lokakuuta.
Secret Voyage

| Secret Voyage Blackmore’s Night |
| --- | --- | --- |

Studioalbumin tiedot
 Julkaistu: 30. kesäkuuta 2008
 Tuottaja(t): Pat Regan
 Tyylilaji: folk rock, renessanssimusiikki
 Kesto: 50.42
 Levy-yhtiö: Edel
Listasijoitukset
  Suomen virallinen lista: 38.
Blackmore's Nightin muut julkaisut
| Winter Carols 2006 | Secret Voyage 2008 | Autumn Skies 2010 |
Secret Voyage on brittiläisen Blackmore's Night -yhtyeen seitsemäs studioalbumi. Se julkaistiin 30. kesäkuuta 2008.
Albumi nousi Suomen virallisen listan sijalle 38.
Kappaleet

God Save the Keg – 3.40
Locked Within the Crystal Ball – 8.04
Gilded Cage – 3.42
Toast to Tomorrow – 3.49
Prince Waldecks Galliard – 2.13
Rainbow Eyes – 6.01
The Circle – 4.48
Sister Gypsy – 3.21
Can't Help Falling in Love – 2.51
Peasants Promise – 5.33
Far Far Away – 3.54
Empty Words – 2.40
+
Village Lanterne (musiikkivideo)
Arvostelut

Desibeli.net:
Hifimaailma: positiivinen
Imperiumi.net:
Soundi:
Aiheesta muualla

Albumi Edel Recordsin sivuilla (Arkistoitu – Internet Archive)
Seppo Salminen (varatuomari)

Seppo Mauri Salminen (10. tammikuuta 1923 Viipuri – 29. joulukuuta 1995 Helsinki) oli suomalainen varatuomari. Hänelle myönnettiin professorin arvonimi 1982. Hän työskenteli valtiovarainministeriön järjestelyosaston päällikkönä ja virastovaltuutettuna 1965–1986.
Aiheesta muualla

Kuka kukin on 1978 (Runeberg.org)
Halkivahan kirkko

| Halkivahan kirkko |
| --- | --- |
 Kirkko maaliskuussa 2004.
Sijainti:  Vesilahdentie 1530, Halkivaha, Urjala
Koordinaatit:  61°11′47″N, 023°18′25″E
Seurakunta:  Urjalan seurakunta, rakennuksen omistaa Halkivahan rukoushuonekunta
Rakentamisvuosi:  Rukoushuone 1907, kirkoksi 1926
Suunnittelija:  Rukoushuone Konrad Perkiö  laajennus kirkoksi Konrad Perkiö ja Heikki Tiitola
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Halkivahan kirkko on Urjalan Halkivahan kylässä sijaitseva luterilainen kirkkorakennus. Rukoushuoneesta kirkoksi laajennetun rakennuksen omistaa Halkivahan rukoushuonekunta, mutta se toimii Urjalan seurakunnan kirkkona.
Halkivahan kirkko on rakennettu Halkivahan kylän voimin: rukoushuonetta rakennuttamaan perustettiin vuonna 1905 Halkivahan Seurakuntahuoneyhdistys. Urakoitsijana toimi paikallinen rakentaja Vihtori Matinpoika Packalén (1860–1931), joka oli aiemmin urakoinut muun muassa Halkivahan kansakoulun (1901–1902) sekä useita seudun kivinavettoja. Rukoushuoneen suunnitelmat teki Halkivahan kansakoulun pitkäaikainen opettaja ja sivistysaktiivi Konrad Perkiö.
Halkivahan Rukoushuonekunta perustettiin vuonna 1919. Rukoushuonekunnalla on kirkkoneuvosto.
Rukoushuone valmistui vuonna 1907 ja vihittiin käyttöön seuraavana vuonna. Se laajennettiin kirkoksi rakennusmestari Heikki Tiitolan suunnitelmien mukaan vuosina 1923–1926, laajennuksen yhteydessä tehtiin myös kellotorni, jossa on Suomen toiseksi suurin kirkonkello. Kello painaa 2385 kg. Kirkossa on tilaa 250 ihmiselle.
Kirkon alttaritaulun Jeesus Getsemanessa on maalaannut Antti Heickell. Sen mallina on käytetty saksalaisen Heinrich Hofmannin taulua (Kristus Getsemanessa 1890).
Halkivahan kirkon sankarihaudat kesällä 2015